2014. MÁRCIUS 8-ÁN ELTŰNT A MALAYSIA AIRLINES MH370-ES JÁRATA
KÉTSZÁZHARMINCKILENCEN VOLTAK A FEDÉLZETEN
Hogy tűnhet el egy repülőgép csak úgy?
Az MH370-es járatról rengeteg különböző elmélet kering, de...
valamelyik igaz.
- Egy elmélet szerint... - Gépeltérítés. Műszaki hiba.
Meteorit. Öngyilkos lett a pilóta.
Ki tudja?
Kétszázharminckilenc ártatlan ember.
Valaki tudja, mi történt.
Valaki biztos tudja.
A 370-ES JÁRAT REJTÉLYE
Ez a nagyon titokzatos és gyanús rakomány
lehet a nyitja annak,
hogy mi történt az MH370-es járattal.
Úgy tűnik, hogy ez a szárnyrendszer része, a csűrőlap lehet.
Amikor először megláttam,
rögtön arra gondoltam,
hogy vajon ki tette oda?
„Ki vitte oda azt a darabot?”
Megvádoltak azzal, hogy orosz kém vagyok,
hogy kínai kém vagyok.
Ez egyszerűen nevetséges.
Ugyanúgy értetlenül állunk a dologgal szemben.
Az új információk átírják az eddigi elméleteket...
Rossz helyen keresték a gépet.
Nem nyugszunk meg addig, amíg nem tudjuk, hol vannak.
Az elejétől fogva hazudtak nekünk, hazudtak az egész világnak.
Szándékosan tették.
Lehet, hogy tényleg eltérítették a gépet.
Nem tudjuk.
Bassza meg Malajzia!
Malajzia hazudik!
Nálam van az igazi bizonyíték.
Ott van. Ezt nem lehet letagadni.
A gépek felszállnak.
És leszállnak.
Olyan nincs,
hogy csak úgy eltűnnek a föld színéről.
Nem tudjuk a választ.
Ez a repüléstörténet egyik legnagyobb rejtélye.
MH370: AZ ELTŰNT REPÜLŐGÉP
KUALA LUMPUR MALAJZIA
Az MH370-es járat rejtélye máig kísért minket.
Máig velünk él.
Légi közlekedési szakújságíróként ez az eset mézesmadzag volt számomra.
Vonzott a dolog.
Muszáj volt nyomoznom.
2014. MÁRCIUS 7., 23:07
23:08
Éjszakai járat volt, a gép Kuala Lumpurból repült Pekingbe.
A gépnek éjfél körül kellett felszállnia,
és hajnalban érkezett volna meg Pekingbe.
Minden rutinszerűen zajlott.
A gépen 227 utas volt.
És a 12 fős személyzet.
Hazrinnal, a férjemmel
a Malaysia Airlinesnál dolgoztunk légiutas-kísérőként.
Van egy lányunk, de akkor a terhességem utolsó hónapjaiban voltam,
ezért nem dolgoztam.
A férjemet beosztották a pekingi gépre, tél volt.
Még mindig emlékszem...
ahogy a bolyhos kabátját a táskájába teszi.
A férjemmel, Paul Weeksszel Ausztráliában éltünk
a két kisfiunkkal.
Paul az új munkájára készült Kínában.
Tőlem kérdezte, hogy elmenjen-e.
Jack még kicsi volt és Lincoln is.
Huszonnyolc napot kellett volna dolgoznia, 14 nap szabadság mellett.
Mondtam neki, hogy persze, menjen.
Akkor már majdnem hat éve éltem Pekingben a gyerekeimmel.
A gyerekeim az iskolai szünetet Malajziában töltötték,
Pekingben találkoztam volna velük
a vakáció második hetében.
Előző nap beszéltem a feleségemmel.
Minden rendben volt. Örültek, hogy találkoztunk.
A lányom is üzent nekem, azt mondta,
a Kuala Lumpur-i reptéren van,
és nagyon örül, hogy újra találkozhat velem.
A járat utasait hívták, és...
meghatódtunk, sokat sírtunk.
A fiúk puszit dobtak neki, azt mondták, „szeretlek”.
És kisétált azon az ajtón.
Olyan, mint tegnap történt volna.
370-es, 32-es futópálya a felszálláshoz. Jó éjt!
A 32-es futópálya engedélyezve, Malaysian 370. Köszönöm. Viszlát!
A felszállás előtt Hazrin felhívott.
Azt...
Azt mondta utoljára, hogy „szeretlek”.
MÁRCIUS 8., 00:40
0:41
Tehát éjfél után 41 perccel a gép felszáll.
Tiszta az égbolt. Minden nagyon nyugodt.
A gép eléri a repülési magasságot.
És a Dél-kínai-tenger felett halad.
Malaysian 370, tartom a 350-es szintet.
Nem sokkal hajnali egy óra után
furcsán kezdenek alakulni a dolgok.
A gép éppen elhagyni készült a maláj légteret.
Átadták a gépet a következő légi forgalmi irányítóknak Vietnámban.
A malájok azt mondták...
Malaysian 370, vegye fel a kapcsolatot Ho Si Minh-nel a 120, 9-en!
Jó éjt!
Ahogy a gép közeledett a malajziai légtér határához,
a gép kapitánya, Zaharie Ahmad Shah azt mondta a rádióban...
Jó éjt, Malaysian 370.
MÁRCIUS 8., 1:19
1:20
Aztán 90 másodperccel később
a géppel megszűnik a kapcsolat.
Eltűnik a radartól.
Alapvetően itt kezdődik a rejtély.
KUALA LUMPUR MALAJZIA
Egy telefonhívás ébresztett fel hajnali 2:20-kor.
Azt mondták, hogy az MH370-es járat eltűnt a rendszerünkből.
Tudtuk, hogy ez nagyon szokatlan. Rendkívül szokatlan.
Amikor megérkeztem a krízisközpontba...
kába voltam és ideges.
Megkértük Thaiföldet, Hongkongot, valamint Vietnámot,
hogy hívják fel az MH370-est.
De azt mondták, hogy nem tudtak kommunikálni velük.
Hajnali 4 és fél 7 között csak kapkodtuk a fejünket.
Felhívtunk mindenkit, akit csak lehetett,
azt reméltük, hogy a repülőgép leszállt Vietnámban, Hongkongban
vagy valahol Kínában, mielőtt megérkezett volna Pekingbe.
PEKING KÍNA
MÁRCIUS 8., REGGEL 6:29
Ahogy közeledett a 6 óra 30 perc...
REGGEL 6:30
... tudtuk, hogy valami komoly baj történt.
Rendkívüli hírek.
A Malaysia Airlines megerősítette, hogy egyik gépe 227 utasával eltűnt...
...reggel 6:30-kor Pekingben. Jelenleg nagyon keveset tudunk...
Foglaljuk...
Foglaljuk össze, mit tudunk eddig!
A járat száma: MH370.
Úgy volt, hogy...
...a Boeing-777-es úgy látszik, eltűnt.
PEKINGBEN 6:30-KOR KELLETT VOLNA LESZÁLLNIA AZ MH370-ESNEK.
MÉG MINDIG KÉSIK
Ez volt a legrosszabb rémálmom.
Mit mondjunk a családtagoknak?
Mit mondunk a médiának?
Már több médium is megkeresett, köztük a CNN is.
Vonalban van a Malaysia Airlines operatív alelnöke.
Köszönöm, hogy itt van velünk.
Mi a legfrissebb információ a repülőgépről?
Nos, a repülőgépnek hét órára elegendő üzemanyaga van.
Feltételezzük, hogy fél 8-ra elfogyott az üzemanyaga.
Jelenleg fogalmunk sincs, hol van ez a repülő.
MÁRCIUS 8., REGGEL 7:19
REGGEL 7:20
HAT ÓRÁVAL AZ UTOLSÓ KOMMUNIKÁCIÓ UTÁN
Rangidős tisztként
a legrosszabb esetre is kiképeznek.
Kiképeznek a válságkezelésre.
De amikor tényleg megtörténik,
mégis más, mert a sötétben tapogatózol.
Fogalmad sincs, hol van a repülő.
Nyolcadikán kora reggel a kutatócsoport megkezdte a munkát.
A protokoll szerint
oda kell menni, ahol a repülő eltűnt a radar képernyőjéről.
KUTATÁSI TERÜLET
Felhívtak, hogy a Dél-kínai tenger egyik olajfúró tornyánál
robbanást láttak, és úgy tűnt, mintha egy repülőgép zuhant volna a tengerbe.
OLAJFÚRÓ MUNKÁSOK ÁLLÍTÓLAG LÁTTÁK AZ MH370-EST AZ ELTŰNÉSE NAPJÁN
A gép eltűnése után rögtön
óriási volt az érdeklődés, a közösségi média pörgött,
hogy mi történt a géppel, és hol van.
Rengeteg bejelentést kaptunk a közösségi médián keresztül.
Volt, aki azt állította, hogy a gépet eltérítették.
Volt, aki azt, hogy a gép a jávai dzsungelben zuhant le.
JÁVA
Akkoriban minden információt
komolyan kellett vennünk.
Nem tudtuk, hogy igazak-e.
A vietnámi légierő gépei két nagy olajfoltot észleltek
Vietnám déli csücskénél.
A két olajfolt több mint 9 méter széles.
Időt és energiát fordítottunk az információk ellenőrzésére.
A Cathay Pacific pilótája egy nagy roncsmezőt látott
az óceánban a Hongkongból Kuala Lumpurba tartó gépen.
A családok tudni akarták, mi történt a szeretteikkel.
Élnek? Meghaltak?
És nem volt rá válaszunk.
Egy másik pilóta kapcsolatba lépett a 370-es járattal az eltűnése előtt.
Az éjszakai tokiói járat kapitánya 30 perccel előbbre járt,
és felhívta őket a vészhelyzeti frekvencián.
A maláj médiának azt mondta:
„Statikus zaj hallatszódott, de motyogást hallottam a vonalban.”
„A MÁSODPILÓTA VOLT.”
PERTH AUSZTRÁLIA
Szombat reggel volt,
Paul küldött egy e-mailt a reptérről. A tárgya az volt, hogy: „Máris hiányzol”.
A levelet azzal fejezte be,
hogy én és a fiúk vagyunk számára a legfontosabbak.
Azt ígérte, hogy amint leszáll Pekingben március 8-án, felhív.
KUALA LUMPUR MALAJZIA
Otthon voltam.
Minden teljesen normálisnak tűnt.
Kuala Lumpurból mindennap megy gép Pekingbe.
Hazrin sokszor dolgozott azon a járaton.
Mindig küldtünk üzenetet egymásnak,
amikor a gép leszállt.
A munkánk során mindig így volt.
A konyhában voltam, amikor felhívtak.
Egy hölgy szeretett volna beszélni Paullal.
Mondtam neki, hogy sajnálom, de Paul éppen egy repülőn van.
Megkérdeztem, ki keresi.
Azt mondta, hogy egy új-zélandi újságíró.
PEKING KÍNA
A repülőn ültem, úton voltam a gyerekeimhez.
Délután 4-kor érkeztem meg Pekingbe.
Kiszálltam a gépből.
Egy légiutas-kísérő várt rám,
és azt kérte, hogy kövessem. Fogalmam sem volt, mi történik.
Aznap reggel korán keltem.
Megnézem a mobilomat.
Amikor nem kapok üzenetet tőle...
arra gondolok, semmi baj, és alszom tovább.
Majd később úgyis telefonál, vagy ír.
Nem értettem, mit akarhat az a nő Paultól.
Azt kérdezte, hogy hallottam-e. Visszakérdeztem, hogy mit.
Azt mondta, hogy történt valami a géppel.
Holnap reggel találkozunk.
A papának is hiányzol. Szeretlek.
Jó éjt, Malaysian 370.
Elejtettem a telefont,
és sikoltozva rohantam ki az utcára.
Csak arra emlékszem, hogy sírtam.
Elképzelhetetlen volt,
hogy ez megtörtént.
Abban a pillanatban megállt az idő.
Hogy lehetséges ez?
„Ez egy rémálom? Ébresszenek fel!”
Kérdeztem, hogy biztos-e benne.
És akkor azt mondták, hogy nem biztosak semmiben.
Adam, jelenleg a hármas terminálon vagyok.
Azt gondolná az ember, hogy sokan várakoznak itt...
A barátokat, rokonokat egy pekingi hotelbe küldték, hogy ott várják az információkat.
Reméljük, a kínai kormány küld egy mentőcsapatot,
mert a vietnámi kormány nem proaktív.
A hatóságok, akikkel együtt dolgozunk,
mentőcsapatot küldtek a repülőgép felkutatására.
Mi jelenleg a hozzátartozóikat értesítjük.
Köszönöm szépen.
A családtagok közül én érkeztem meg utoljára.
Kiszálltam a kocsiból, és megrohamoztak az újságírók.
Megrohamoztak.
Őrületes tömeg volt.
Mindenki fényképezett, és mikrofont dugott az orrom alá...
A barátaim odébb tolták őket, hogy bejussunk a terembe.
Aztán odajött hozzám valaki a légitársaságtól és azt mondta, üljek le.
Nem tudtam, mi lesz. Azt mondták, várunk.
Minden család ott volt. Többnyire kínaiak.
Nem is tudtam kommunikálni velük.
Akkor azt mondtam a barátaimnak, hogy vigyenek haza, nem bírok ott maradni.
Pekingben a családtagok és a barátok egy hotelben várakoznak.
Egyre jobban elkeseríti őket, hogy nem tudnak semmit a szeretteikről.
A szoba tele volt emberekkel...
sírtak és jajgattak.
A családok a folyosón a falat támasztották,
állak, guggoltak, ültek a földön.
Így visszagondolva, az a terem olyan volt, akár a pokol.
Túlzás nélkül mondom.
A hozzátartozók azt mondták, hogy amikor felhívták a szeretteiket,
nem kapcsolt át hangpostára, hanem folyamatosan csengett a mobiljuk.
Az egyik utas lánya hirtelen felénk rohant.
Láttuk, hogy valaki hívja.
A „Papa” név szerepelt a kijelzőn.
Kérdezte, hogy mit csináljon.
Azt kiabáltam neki, hogy vegye fel.
De sajnos, mire felvette volna a telefont,
már letették.
Sokan próbáltuk felhívni a családunkat a gépen.
Sok esetben volt kapcsolat, és kicsengett a mobil.
Kértük a légitársaságot
és a kormányt, hogy kövesse le a hívásokat.
De mindig ugyanazt válaszolták.
Nem volt technikai felszerelésük ahhoz, hogy tovább kövessék őket.
Ez számunkra, a családok számára érthetetlen volt.
Ez volt a legegyszerűbb módja annak,
hogy megtalálják az utasokat és a gépet.
MÁRCIUS 9.
24 ÓRÁVAL AZ UTOLSÓ KOMMUNIKÁCIÓ UTÁN
Amint Vietnám déli részén felkelt a nap, megkezdődött az MH370-es járat keresése.
Ha leszállt volna a gép, tudnánk róla.
Nincs annyi üzemanyaga, hogy a levegőben maradjon.
Nem fest jól a helyzet.
Nem tudunk semmit.
Nem tudjuk, hol van a gép.
Ma volt egy halvány reménysugár.
A vietnámiak úgy vélték, láttak egy tutajt,
de kiderült, hogy csak egy kábeltekercs volt.
A legjobb nyom nem vezetett semmire.
Egy olajfolt maradványait is megvizsgálták.
De kiderült, hogy az üzemanyag egy hajóból származik.
Oda mentünk. Nincs semmi.
Nincs semmi.
Nagyon nehéz volt,
mert nem úgy mentek a dolgok, mint vártuk.
Mit lehet tudni az MH370-es járatról?
Óriási érdeklődés volt a világ minden tájáról.
Mi történt a géppel? Hol van?
Fel kellett tárni az ügyet. Ki kellett vizsgálni.
Rengeteg időt töltöttem azzal,
hogy megértsem, mi történt ezzel a géppel.
Mindenkit az érdekelt,
hogy miért és hogyan szűnt meg a kommunikáció a géppel.
A 777-es tetején van egy antenna...
Egy modern utasszállító többféleképpen tud kommunikálni a külvilággal.
Az összes kommunikációs eszköz egyszerre kapcsolt ki.
Miért?
Tapasztalt szakemberek...
A legkézenfekvőbb válasz...
a katasztrofális hiba.
Felrobbant a gép. Az óceánba csapódott.
Olyan nagy tűz keletkezett,
hogy megsemmisült minden berendezés a vészjelzés leadása előtt.
De a gép roncsait
még mindig nem találták meg azon a helyen,
ahol a kommunikációs zavar beállt.
KUTATÁSI TERÜLET
Ha nem egy katasztrofális hiba történt, akkor mi a másik lehetőség?
Nyilvánvalóan egy lehetőség állhat fenn:
valaki a gépen direkt kikapcsolta az elektronikus kommunikációt.
Ez esetben az a kérdés, hogy ki tette.
MÁRCIUS 10.
KÉT NAPPAL AZ UTOLSÓ KOMMUNIKÁCIÓ UTÁN
Váratlan fordulat a Malaysia Airlines 370-es járatának eltűnése ügyében.
A maláj hatóságok szerint
a gép több száz kilométerrel letért a pályájáról, és rossz irányba repült.
Nézzük a legújabb fejleményeket!
A gép az ellenkező irányba fordult, és a Malaka-szoros felé repült.
...a repülőgép több mint egy órán át repült még, miután eltűnt a radarról.
A katonai radaron egy nagyon furcsa dolgot észleltek,
ehhez nem kellett, hogy a gép jelzést adjon le.
De a maláj hadsereg nem tudta biztosra megmondani,
hogy tényleg az MH370-es járat volt-e.
A Reuters egy maláj katonai forrásra hivatkozva azt állítja...
Lehetséges, hogy ez a repülő visszafordult,
de azt nem tudjuk, hogy ez ugyanaz a gép-e.
Szép estét!
A katonai radarok nem tudják, hogy a 370-es járatról van-e szó.
A radar nem ismeri fel, hogy milyen gépről vagy helikopterről van szó.
Csak annyit észlel, hogy van egy célpont,
de nem látja a magasságot és a sebességet.
Tehát lehetséges,
hogy a gép nem zuhant le,
hanem eltűnt a polgári repülést figyelő radarról.
A Maláj-félsziget felett visszafordult,
ahogy a maláj katonai radar látta,
majd kirepült a katonai radar hatósugarából,
és újra eltűnt.
Ha ez igaz, akkor a gép pilótája miért fordult vissza?
Miért nem értesített minket?
Mire készült?
A reptértől nem messze volt egy házunk.
Nem tudtam, mi mást tehetnék, ezért bekapcsoltam a tévét.
Vietnámi, malajziai és szingapúri mentőcsapatok...
A BBC-n és a CNN-en folyamatosan ezzel foglalkoztak.
Ültem a tévé előtt, és rájöttem, hogy most kell felhívnom a fiamat.
Ő akkoriban Franciaországban tanult.
Ez volt életem...
legnehezebb pillanata.
Még meg sem szólaltam, de ő rögtön azzal kezdte:
„Ugye nem voltak rajta a gépen?”
Mondtam, hogy rajta voltak.
Aztán egy sikolyt hallottam.
MÁRCIUS 11.
HÁROM NAPPAL AZ UTOLSÓ KOMMUNIKÁCIÓ UTÁN
Hetvenkét órával a 370-es járat eltűnése után
negyven hajó és 34 repülőgép sem talált olyan jelet, amely a gépre utalt volna.
Ekkora már az Andamán-tengeren is keresték a gépet,
a Dél-kínai-tengeren zajló kutatással egy időben.
Hatalmas volt a zűrzavar.
Egészen abszurd volt.
A gép nem lehetett egyszerre két helyen.
Hol zajlik most a keresés? A gép tényleg visszafordult?
Keleten és nyugaton is keresik.
- Teljes a zűrzavar. - Nem hiszem.
Nyomasztó volt.
A fényképezőgépek kattogtak...
Azt kérdezgették, hol keressük a gépet, és miért keressük rossz helyen.
Ami minket illet,
ugyanúgy értetlenül állunk a dolog előtt.
Az egész történetet ismerjük?
Lehetséges, hogy visszatartanak valamilyen információt?
Egyik nap mondtak valamit, aztán a riporterek mást állítottak.
Kinek kéne hinnem? Mit kéne hinnem?
Nem értjük, miért nem osztották meg ezt az információt.
Látniuk kellett volna, amikor ez történt.
Az első reakcióm az volt,
hogy szórakoznak velünk, kigúnyolnak minket.
A hozzátartozók dühösen megdobálták a tisztviselőket. Válaszokat akarnak.
Miért nem beszélhetünk a rokonokkal?
Miért nem engedik meg?
A családokat összezavarták.
Mindennap valami más hír jött ki.
Kínszenvedés volt. A bizonytalanság...
a legszörnyűbb dolog.
MÁRCIUS 12.
NÉGY NAPPAL AZ UTOLSÓ KOMMUNIKÁCIÓ UTÁN
Térjünk rá a keresésre,
amely egészen elképesztően, példátlan módon zajlik!
Már négy napja nem tudni, hol van az a hatalmas Boeing-777-es.
Négy nap telt el, és az ügy egyre furcsább és furcsább lett.
Én a dolog technikai oldalával próbáltam megbirkózni,
a blogomban írtam róla.
Ezen közben
többen is bekapcsolódtak és kommenteltek,
egy párhuzamos nyomozást folytattunk.
Egy „Air Land Sea Man” nevű fickó nagyon részletes kommentet írt nekem.
Nem is értettem pontosan, mit mond.
De a fickó tudta, miről beszél.
Több mint 50 éve vagyok pilóta.
A karrierem során
a mérnöki területtel és természettudománnyal foglalkoztam.
Páran elkezdtünk beszélgetni, hogy lássuk, elő tudunk-e állni
valamilyen konkrét elmélettel,
hogy hova tűnhetett a gép.
A csoport pilótákból, mérnökökből, tudósokból,
jogi szakértőkből, gépészmérnökökből és villamosmérnökökből állt,
olyan emberekből, akik jól ismerik a 777-est,
és tudják, hogyan működnek a különböző rendszerek.
Sosem láttam még ilyet:
a világ minden tájáról spontán összegyűltek az emberek.
Napi 12 órát töltöttünk a részletek feltárásával,
újra és újra átnéztünk mindent.
Szoros együttműködésben, csapatként dolgoztunk együtt.
Valaki azt javasolta, hogy nevezzük el magunkat „Független Csoportnak”.
Olyasvalakitől jött az ötlet, aki nagyon jó volt a témában.
Az érdeklődés egyre inkább a pilóták felé fordult.
A meglátásaimat megírtam a Slate Magazine-nak azzal a címmel, hogy:
„Hogyan tüntess el egy utasszállítót”.
Sokan felfigyeltek rá.
BELSŐ MUNKA?
Aztán hirtelen élő adásban voltam a CNN-en.
Jeff Wise, kezdjük önnel!
Olvastam a cikkét az adás előtt. Lenyűgöző elmélet.
Néhány pilóta úgy véli,
hogy a gép pilótája vagy másodpilótája...
átvette az irányítást.
Ki tudja, milyen okból. De a lényeg...
Mi, a Független Csoport nem állítottunk semmit,
csak próbáltuk összerakni azt, amit már tudni lehetett.
Mert
ha meg akartunk tudni valamit az MH370-esről,
Malajziából nem lehetett információhoz jutni.
Nem mi voltunk az egyetlenek. Volt egy másik csoport is, a tomnoderek.
Több ország és több csoport is keresi a Malaysia Airlines eltűnt gépét,
és ezt ön is megteheti a saját számítógépe segítségével.
Mutatjuk, hogy működik.
Bárki felkeresheti a Tomnod nevű oldalt,
és megnézheti a nagy felbontású képeket arról a részről, ahol a gép lezuhanhatott.
FLORIDA EGYESÜLT ÁLLAMOK
A légierő parancsnoka szerint több időre és segítségre van szükség
a gép megtalálásához.
A gyászoló családtagok szeretnék megtudni,
hol zuhant le a 370-es járat.
Amikor láttam a családtagok fájdalmát,
arra gondoltam, tennem kell valamit. Összetört a szívem.
A hobbim a fotózás, éles a szemem.
Azt gondoltam, jó alany lennék arra, hogy a műholdképeken
megkeressem a repülőt.
Mi nem választhattuk ki, hogy milyen területen akarunk keresni.
Azt a területet adták nekem, ahol a gép
először tűnt el a radarról a Dél-kínai-tengeren.
KUTATÁSI TERÜLET
A műholdképek üresek voltak.
Csak a sötét tengert láttam.
Aztán jött a következő kép...
még több sötétség.
Hatalmas sötétség.
Aztán végre...
megláttam valami fehéret.
Leszedtem a netről egy Boeing-777-es tervrajzát.
Beazonosítottam, hogy az a darab a gép orrkúpja lehet.
Azt gondoltam, hogy te jó ég!
Az ott a repülőgép roncsa, ott van a gép.
Aztán még több darabot láttam.
Olyasmit, ami a törzsre és a farokra hasonlított.
Kirázott a hideg.
Szó szerint sírtam, mert tudtam, hogy valaki meghalt.
Tudtam, hogy az a gép része.
Ez azt jelentette...
hogy meghaltak.
És nem ezt akarták hallani a családtagok.
MÁRCIUS 15.
HÉT NAPPAL AZ UTOLSÓ KOMMUNIKÁCIÓ UTÁN
Szigorú biztonsági intézkedések.
A miniszterelnököt védik.
Miniszterelnök úr, nyilatkozna az amerikai olvasóknak?
Később lesz sajtótájékoztató.
Március 15-én felhívott a Malaysia Airlines,
hogy a maláj miniszterelnök
bejelentést tesz.
Egy pillanatra megijedtünk,
hogy biztos megtalálták őket, ennyi volt.
Paul tényleg meghalt.
Ma
az új műholdas kommunikáció alapján
megerősíthetjük,
hogy az MH370-es járat
valóban visszafordult a Maláj-félsziget felett,
mielőtt északnyugatnak indult.
„Mi folyik itt?”
Hihetetlen volt,
hogy ezt mondták nekünk.
Befejezzük a Dél-kínai-tengeren végzett keresést,
és felülvizsgáljuk az eszközeink átcsoportosítását.
Tudtam, hogy a Dél-kínai-tengeren
az MH370-es járat roncsait láttam,
tudtam, hogy nem fogok tétlenül ülni, ezt nem fogom szó nélkül hagyni.
Szóltam a Tomnodnak a roncsról.
De nem igazolták vissza, hogy a roncsokat találtam meg.
Mintha mi sem történt volna.
Mindenkinek tweeteltem.
Feltettem a Facebookra.
E-maileket küldtem.
Fel akartam hívni a figyelmet arra, hogy a roncs Vietnám mellett,
a Dél-kínai-tengeren van.
Sokan dühösek lettek.
VALAKI JÁRJON UTÁNA!
Aztán egy még zavarosabb dolog következett.
Az új adatok alapján
biztosak vagyunk abban,
hogy a gép utolsó műholdas kommunikációja
a két lehetséges útvonal egyikén történt.
Napról napra egyre furcsább lett az ügy.
Tehát a gép kikerült a katonai radar hatótávolságából,
és kiderült, hogy az Inmarsat nevű műholdas kommunikációs szolgálatnak
volt felszerelése a gépen,
ami az Indiai-óceán közepe felett található műholddal kommunikált.
Meglepő fejlemények az eltűnt géppel kapcsolatban...
Az új információk átírják az eddigi elméleteket...
Rossz helyen keresték a gépet.
Ezen a két félköríven bárhol lehet...
...nagy területet fed le, több ezer négyzetkilométert.
Háromszázhetven...
Amikor egy gép a nyílt óceán felett repül, csak úgy tud kommunikálni a rádión,
ha egy műholdra továbbít egy jelet.
LONDON ANGLIA
Még mindig nincs meg a gép, rengeteg adat van, amit át kell nézni.
Az Inmarsat a repülőgépek számára biztosítja a műholdas kommunikációt,
amikor a földi radarrendszer hatótávolságán kívül vannak.
Az adatokban
hét válaszjelzést, úgynevezett pinget találtunk.
Az Inmarsat rendszere óránként ellenőrizte,
hogy a repülőgép műholdas terminálja reagál-e.
Az üzenetekkel azt ellenőrzik, hogy megvan-e a gép.
A műholdas terminál visszaválaszolt.
Ezek az üzenetek folytatódtak
hat órával az után is, hogy megszakadt a kapcsolat.
Megdöbbentünk.
Nem számítottunk arra, hogy a repülőgép még mindig repül.
De az adatokból
nem tudtunk meg semmit a gép helyzetéről.
Nincsenek GPS-koordináták.
Csak azt tudjuk, milyen messze van a repülőgép a műholdtól.
Az volt a feladat, hogy kiderítsük,
hogy a gép északra vagy délre haladt a repülés utolsó szakaszában.
Tudtuk, hogy az elemzés időt vesz igénybe.
Tehát a rejtély egyre nagyobb lett.
Tudtuk, hogy a gép még több órán át repült.
Az egyik útvonal délre vezetett,
ez esetben a gép az Indiai-óceán déli részén kötött ki.
A másik Közép-Ázsia északi részére vitt.
A legoptimistább lehetőség az volt, hogy valahol Közép-Ázsiában landolt,
mondjuk Kazahsztánban.
De ha a gép délre ment,
biztosan lezuhant valahol az óceánban.
Kizárt, hogy bárki is túlélte volna.
Amíg az Inmarsat a gép útját térképezte fel,
a malájok kénytelenek voltak beismerni
azt az alapvető tényt, ami egy ideje nyilvánvaló volt.
Friss hírek Malajziából:
bármi is történt a 370-es járattal,
nem volt véletlen.
A maláj miniszterelnök nyilvánosan megerősítette
azt a széles körben elterjedt gyanút,
hogy a gép szándékosan tért le az útvonaláról.
Elmondaná, mit csináltak a házban?
Kuala Lumpurban a 370-es járat ügye egy bűnügyi nyomozás részévé vált.
Ezzel a fehér járőrautóval
ütöttek rajta az MH370-es járat pilótájának a házán.
PILÓTÁK
RAJTAÜTÉS
A GÉPET ELTÉRÍTETTÉK
Az általános vélekedés az volt, hogy a pilóták térítették el a gépet.
Mint már említettem, ez nem volt véletlen.
Nem repülsz nyolc órán át
több ezer kilométert véletlenül.
MEGDÖBBENTŐ, ÚJ FORDULATOK
Az elejétől kezdve
a két pilóta közül
az egyikről jobban el tudták képzelni,
hogy ő lehet a tettes.
A másodpilóta
zöldfülű volt.
Nem sokkal előtte engedélyezték, hogy elsőtisztként repüljön egy 777-esen.
A figyelem a járat kapitányára, Zaharie Ahmad Shah-ra összpontosult,
mert rendkívül tapasztalt kapitány volt.
És ami történt,
drasztikus és bonyolult dolog volt.
Sziasztok!
Ezt a YouTube-videót készítettem...
A pilóta otthoni repülőgép-szimulátorát a rendőrség lefoglalta, hogy kiderüljön,
hogy a 370-es járat szabálytalan útvonalát
előzőleg virtuálisan kipróbálták-e.
Lefoglaltunk egy szimulátort... egy repülőgép-szimulátort.
Zaharie képzett pilóta volt.
Egy veterán, tapasztalt fickó, aki minden eshetőséget ismert.
El tudott volna képzelni egy ilyen bonyolult dolgot.
De...
a gépnek még mindig nem volt semmi nyoma.
Akár északra, akár délre tartott.
A mérnökünk, aki éjjel-nappal ezen dolgozott, megoldotta a problémát.
El kellett mélyednie a rendszerben,
meg kellett értenie az összes elemét,
hogy össze tudja rakni,
mi történhetett abban az esetben, ha a gép északra haladt, illetve délre.
Meg tudta állapítani, hogy az MH370-es
melyik útvonalon repült.
Azon a hétvégén a konyhában ültem,
azokon az információkon dolgoztam, amelyeket átadhatunk a hatóságoknak.
A Malaysia Airlines központja azt mondta,
hogy másnap fontos sajtótájékoztató lesz,
úgyhogy reggel üljünk a tévé előtt.
Arra gondoltam,
hogy még élnek.
Ha nem zuhantak le, akkor még élnek.
Még egy jó darabig kommunikáltam velük.
Náluk volt a mobiljuk, ezért üzengettem nekik.
Minden este lefekvés előtt üzentem mindenkinek.
Megírtam, hogy gondolok rájuk, beszámoltam, hogy mit csináltam aznap.
Így tartottam a kapcsolatot velük.
MÁRCIUS 24.
16 NAPPAL AZ UTOLSÓ KOMMUNIKÁCIÓ UTÁN
Ma este
tájékoztatást kaptam
az Egyesült Királyság légi balesetek kivizsgálására szakosodott szervezetétől.
Az új elemzésük alapján
az Inmarsat
és az AAIB
arra a következtetésre jutott,
hogy az MH370-es járat
déli irányban repült tovább.
Ez...
egy távoli helyszín.
Messze van minden lehetséges leszállóhelytől.
Ezért
mély megrendüléssel...
és sajnálattal tájékoztatom önöket,
hogy az új adatok
alapján...
az MH370-es járat útja...
az Indiai-óceán...
déli részén ért véget.
Még mindig nem volt bizonyíték arra, hogy a szeretteik halottak.
Csak műholdas adatok álltak rendelkezésre. Nem volt tárgyi bizonyíték.
Szóval lényegében azt mondta az utasok és a személyzet hozzátartozóinak,
hogy a szeretteik a számítások alapján halottak.
Bassza meg Malajzia!
Malajzia hazudik!
Az emberiség történetében még sosem volt arra példa,
hogy 239 főt halottnak nyilvánítsanak a számítások alapján.
Nem találtak semmit.
A gép pontos helyét sem sikerült kideríteni.
Számításokat végeztek a gép helyzetéről.
De az eredményt nem ellenőrizék.
Kétségbeesetten próbáltak elrejteni valamit,
le akarták zárni az ügyet.
Mi, az MH370-es 154 kínai utasának családtagjai tiltakozunk,
és elítéljük a Malaysia Airlinest,
a maláj kormányt és a hadsereget!
Hozzák vissza a családunkat!
Mondják el az igazat!
Minden lehetséges eszközt bevetünk, hogy a Malaysia Airlinest,
a maláj kormányt és a hadsereget elszámoltassák a bűneikért.
Peking egyes részein zavargások törtek ki,
amikor a családok a Maláj Nagykövetség előtt tiltakoztak.
Hozzák vissza a családunkat!
Pekingben ritkaságszámba megy
ez a fajta nyilvános tiltakozás, ami az utcákat is megbénítja,
de mivel ekkora az elégedetlenség a családtagok részéről,
a tüntetést engedélyezték.
A családtagok azt kiabálták...
Mondják el az igazat!
„Malajzia hazudik.”
Hozzák vissza a családunkat!
„Gyilkosok vagytok.”
Nem voltunk hajlandóak elfogadni,
hogy 154 szerettünk sorsa
egy bejelentés alapján megpecsételődött.
A tüntetést a Maláj Nagykövetség kerítésén kívül tartották,
a világsajtó elől elzárva.
Teljesen tehetetlennek éreztük magunkat.
Dühösek voltunk.
A Malaysia Airlines vezérigazgatója
most először egyezett bele, hogy interjút adjon.
Az elsődleges feladatunk az, hogy gondoskodjunk a családokról.
A szokásosnál többet tettünk.
Azt mondják, nem tettek eleget.
Ez igazságtalanság. Szerintem mindent megtettünk.
Kavarogtak a megválaszolatlan kérdések.
De számomra egyértelmű volt.
A bizonyítékok túlnyomó része
az én elméletem irányába mutatott.
A pilóta tömeggyilkosságot követett el, és öngyilkos lett.
Nyílegyenesen felhúzta a gépet
az Indiai-óceán déli része felé,
hogy véget vessen az életének, és végezzen több mint 200 másik emberrel.
Ez komoly tervezést igényelt.
Tehát légi közlekedési szakújságíróként,
úgy éreztem, hogy egy átfogó,
végleges és határozott képet kell adnom arról, mi történt akkor éjszaka.
ELSŐ ELMÉLET A PILÓTA
MÁRCIUS 8., 1:19
Nem sokkal hajnali egy óra után
Zaharie a Dél-kínai-tenger felett repül.
Ő a felelős a 11 fős személyzetért,
és azért a 227 utasért,
akik a szokásos éjszakai járattal repülnek Pekingbe.
Ekkor a Kuala Lumpur-i légi forgalmi irányító
felhívja, és azt mondja...
Malaysian 370, vegye fel a kapcsolatot Ho Si Minh-nel a 120,9-en! Jó éjt!
Az MH370-est átadják a következő légi forgalmi irányítónak Vietnámban.
Zaharie azt mondja...
Jó éjt, Malaysian 370.
Most egy szürke zónába ér,
a légi irányítás két területe között repül.
Senki sem figyel rá.
Talán megkéri a másodpilótát, hogy hozzon neki valamit.
A másodpilóta becsukja az ajtót.
Zaharie pedig bezárja.
Arra készül, hogy megvalósítsa a nagy tervét.
Kikapcsolja az elektronikát, ami láthatóvá teszi a gépet
a külvilág számára.
A gép eltűnik a radarról.
Abban a pillanatban
a gépen az utasoknak
nem tűnik fel semmilyen furcsaság.
Zaharie teljesen egymaga irányít,
és senki sem tud róla.
Megragadja a kormányt, és egy éles bal kanyart vesz.
Visszaindul a Maláj-félsziget felé.
De aztán...
a másodpilóta talán rájön, hogy kizárták a pilótafülkéből.
Zaharie tudja,
hogy nagyon nehéz lesz irányítani a gépet.
Ezért...
talán...
csökkenti a nyomást az utastérben.
Mindenki össze van zavarodva.
De az utasok közül sokan nem tudják,
hogy a maszkokban az oxigéngenerátorok
csak 15 percig működnek.
A kapitánynak bonyolultabb, tartósabb maszkja van.
És hamarosan az egész utastér elcsendesedik.
A kapitány dél felé fordítja a gépet.
Egyenesen a sötétségbe repül,
várja, hogy kifogyjon az üzemanyag.
Hatórányi repülés után...
a motorok leállnak.
Lenyomja a gép orrát.
És elkezd zuhanni.
Csökkentse a sebességet, húzza fel!
Ez volt a forgatókönyv,
ha Zaharie térítette el a gépet.
Ez az eseménysor ment végbe.
Érdemes megemlíteni, hogy előfordult már néhányszor,
amikor a pilóta úgy döntött,
hogy megöli az utasait.
De az még soha nem fordult elő,
hogy valakinek hat órába teljen, hogy tömeggyilkosságot kövessen el.
Azon tűnődtem,
talán mégsem Zaharie volt.
Aztán négy és fél hónappal a gép eltűnése után történt valami.
Mintha felsejlett volna a valóság szövete.
Jó reggelt mindenkinek!
Tegnap a Malaysia Airlines MH17-es járata felszállt Amszterdamból,
és lelőtték Ukrajna felett, az orosz határ közelében.
Hihetetlen volt.
A Malaysia Airlinesnak a '90-es évek óta nem volt komoly balesete.
És most, négy és fél hónapon belül
két hatalmas 777-est vesztettek el.
Hihetetlen egybeesésnek tűnt.
Az MH370-es járat ügye nemcsak egy megoldatlan tömeggyilkosság volt,
hanem potenciálisan...
egy háborús cselekmény is.
A feliratot fordította: Usztics Anna